|  |
| --- |
| **Δ Ε Λ Τ Ι Ο Τ Υ Π Ο Υ** |

|  |  |
| --- | --- |
| **Θέμα:** | Εννέα (9) στοχευμένες προτάσεις για την ανάπτυξη της Βόρειας Ελλάδας και της Περιφερειακής ΒιομηχανίαςΣυνάντηση του Προέδρου του ΣΒΕ με τον Πρωθυπουργό |

Η κατάλληλη βιομηχανική πολιτική για την περιφέρεια, η ανάπτυξη των υποδομών υποστήριξης της επιχειρηματικότητας, η καινοτομία και η εξωστρέφεια, και, η υλοποίηση παραγωγικών επενδύσεων, είναι οι τέσσερις (4) τομείς πολιτικής που συζήτησε ο Πρόεδρος του ΣΒΕ κ. Αθανάσιος Σαββάκης κατά τη σημερινή του συνάντηση με τον Πρωθυπουργό κ. Κυριάκο Μητσοτάκη.

Συγκεκριμένα, οι προτάσεις που κατέθεσε ο ΣΒΕ στον Πρωθυπουργό για την επίτευξη της περιφερειακής ανάπτυξης, και σύγκλισης καθώς επίσης και για την έμπρακτη υποστήριξη της ανταγωνιστικότητας της περιφερειακής βιομηχανίας είναι:

**Α] Βιομηχανική Πολιτική για την περιφέρεια:**

* Ειδικό πρόγραμμα ανάπτυξης για τη Θράκη και την παραμεθόρια περιοχή της Μακεδονίας και της Ηπείρου
* Στρατηγικό σχέδιο αναδιάρθρωσης της περιφερειακής βιομηχανίας

**Β] Επιχειρηματικές υποδομές:**

* Δημιουργία «Διεθνούς Ζώνης Βιομηχανίας και Εμπορίου Θεσσαλονίκης»
* Αναβάθμιση περιβαλλοντικών υποδομών και εγκατάσταση δικτύου οπτικών ινών σε όλες τις ΒΙΠΕ της Βορείου Ελλάδος
* Νομοθετική ρύθμιση για χαρακτηρισμό των άτυπων βιομηχανικών συγκεντρώσεων σε «οργανωμένους υποδοχείς»

**Γ] Καινοτομία – Εξωστρέφεια:**

* Διεθνές Τεχνολογικό Κέντρο «Thess INTEC»
* Φορέας προώθησης και προβολής Μακεδονικών προϊόντων

**Δ] Παραγωγικές επενδύσεις:**

* Υλοποίηση παραγωγικών επενδύσεων στην περιφέρεια, με τη βοήθεια ειδικών προγραμμάτων βιομηχανικής αναδιάρθρωσης.

Υποπρόγραμμα 1: Μεσαίες και μεγάλες επιχειρήσεις στρατηγικής σημασίας,

Υποπρόγραμμα 2: Κλαδική πολιτική.

Υποπρόγραμμα 3: Οριζόντιες ενισχύσεις.

* Άρση των καθυστερήσεων στην αποπληρωμή των επενδυτικών σχεδίων του αναπτυξιακού νόμου.

**Θεσσαλονίκη, 30 Αυγούστου 2019**